kardosdrur/scandi-wiki huggingface dataset:
Poul Vinding

Poul Vinding (født 8. september 1658 i København, død 27. marts 1712) var en dansk professor og dommer. 

Vinding var søn af Rasmus Vinding i hans andet ægteskab. Han blev indskrevet som akademisk borger ved universitetet 25. april 1675. Allerede et par år efter, i februar 1677, blev han designeret til universitetsprofessor, men foretog derefter en flerårig udenlandsrejse til Holland, England, Frankrig og Tyskland. 

Efter at være kommen hjem fra Strasburg 1681 holdt han en med stor anerkendelse modtaget disputation over Lukianos’ skrift om Peregrinos Proteus og blev straks derpå beskikket til professor i græsk sprog ved universitetet, hvilken post han beklædte til sin død; men samtidig gennemløb han ligesom sin fader en glimrende juridisk og politisk løbebane, i det han 1686 blev assessor i Hofretten og i kancelliet, 1688 assessor i Højesteret, 1693 justitsråd og endelig etatsråd 1706. Han var tillige et meget benyttet medlem i en række kommissioner. Han døde pludselig af et slagtilfælde den 27. marts 1712. 

Straks efter sin udnævnelse til professor ægtede han i 1682 Margrethe Sophie Bøgvad, en datter af Anders Bøgvad, kæmner ved Øresunds Toldkammer. Han ansås for sin tids bedste latinist i Danmark efter Ole Borch og har efterladt sig en række latinske mindetaler over fornemme og berømte afdøde (den svenske dronning Ulrikke Eleonore, prins Jørgen, Vilhelm Worm, grev Conrad Reventlow, Ole Borch). Allerede i sin studentertid holdt han ved kommunitetet forskellige endnu bevarede disputationer over filologiske emner.

Det af Vindings arbejder, som man synes at have sat mest pris på, var en kort oversigt over den græske litteraturs historie De variis linguæ Græcæ scriptoribus. Han inddelte den græske litteratur i fire perioder, som han betegnede efter årstidernes navne som Ver, Æstas, Autumnus, Hiems; de tre første dele udgav han i årene 1693, 1699, 1703, men den sidste del, hvori han havde villet omtale den byzantinske litteratur, så aldrig lyset. Værket har han villet indrette efter forbillede af Ole Borchs oversigt over den latinske litteratur. 

Rasmus Nyerup tilskriver også Vinding forfatterskabet til en græsk grammatik Grammaticæ Græcæ præcepta majora, som efter kongelig befaling udkom i København 1703; men bogen selv bærer dog ikke hans navn som forfatter eller udgiver. 

Vinding havde en søn, Rasmus Vinding den yngre, som blev kancelliråd og justitsråd og døde ugift i København 21. juni 1727; han var herre til Bistrupgård i Sjælland og syslede også lidt med græsk filologi, i det han 1702 udgav Euteknios’ prosaiske parafrase af Oppianos’ digt Ixeutica.

Kilder 
 

Filologer fra Danmark
Ansatte ved Københavns Universitet
Højesteretsdommere fra Danmark
Dommere i Hofretten (Danmark)
Danskere i 1600-tallet
Danskere i 1700-tallet
Personer fra København
Mads Kiib

Mads Kiib (født 1. september 1977) er en dansk håndboldspiller, der er spillende hjælpetræner hos Fredericia HK i Håndboldligaen. Han har tidligere spillet for  Vadum IF, AaB, HSC Bad Neustadt, TSG Ossweil. Mads Kiib er nu lærer på Erritsø fællesskole afdeling bygaden i Fredericia.

Eksterne links 
 Spillerinfo

Håndboldspillere fra Danmark
Paw Peters

Paw Peters (født 1. juli 1976 i Fredericia) er en dansk håndboldspiller, der spiller som venstre back hos Fredericia HK i Håndboldligaen. Han har spillet for klubben i hele sin karriere.

Eksterne henvisninger 
 Spillerinfo

Håndboldspillere fra Danmark
Personer fra Fredericia
Nissum Bredning

Nissum Bredning er den vestligste bredning i Limfjorden beliggende mellem Thyborøn Kanal, hvor fjorden har forbindelse med Nordsøen, og Oddesund (Oddesundbroen). Den er cirka 200 km² stor og har en dybde på op til 6 meter. Der er cirka 24 km øst til vest, og fra Gjeller Odde i syd er der mod nord til Røjensø Odde cirka 10 kilometer; herfra fortsætter Krik Vig mod nord. Mod vest, ud for Thyborøn og Harboøre Tange, ligger nogle 50 km² store, kun cirka 1-2 meter dybe sandbanker, Fjordgrund og Gåseholm, dannet af indskyllet sand fra Thyborøn Kanal; der er dog en sejlrende, Sælhundeholm Løb, der går mod syd fra kanalen, ned langs tangen, forbi Rønland med kemikaliefabrikken Cheminova, hvor den drejer mod øst ind i bredningen.

Syd for Harboøre Tange ligger byen Harboøre, og kysten svinger mod øst og igen lidt mod syd, hvor der, blandt andet gennem det lille Hygum Nor, er flere udløb fra Ferring Sø, Søndervese og Nørrevese.
Videre mod øst efter Hove Ås udløb ligger nær kysten Gjeller Sø, og øst for den danner Gjeller Odde og Follup Odde indsejlingen til Lem Vig, ved hvis sydlige ende byen Lemvig ligger.

Nissum Bredning fortsætter mod øst til den op til 35 meter høje klint ved Toftum Bjerge med skråtstillede lag fra tre forskellige istider. Ved Toftum ligger et stort sommerhusområde, og herfra svinger kysten mod nord op på Grisetåodde og Oddesund, hvor broen fører både vej og jernbane over til Thyholm, hvis sydlige spids hedder Sunddraget.

Kysten fortsætter mod nordvest til den smalle lavtange ved Draget, hvor Skibsted Fjord få hundrede meter mod øst adskiller Thyholm fra resten af Thy. Cirka 3 kilometer videre mod vest ligger Røjensø Odde, hvorfra kysten drejer mod nord langs Krik Vig.

Naturbeskyttelse 
Nissum Bredning er en del af Natura 2000-område 28: Agger Tange, Nissum Bredning, Skibsted Fjord og Agerø, og er både fuglebeskyttelsesområde, habitatområde og ramsarområde.
 Både Harboøre- og Agger Tange blev fredet i 1984 – et område på i alt 2.400 hektar.
 Et 200 hektar stort område øst for Harboøre, Sønderholme Enge og Plet Enge, blev i 1984 fredet for at beskytte en række planter.
 Ved Gjeller Odde er 90 hektar mellem lagunen Gjeller Sø og fjorden fredet.
 Ved Toftum Bjerge er 49 hektar fredet ved Åmølle og Gejlgård Bakke, hvorfra der er udsigt over Limfjordslandskabet.

Eksterne henvisninger 
 Natura 2000-plan nr. 28: Agger Tange, Nissum Bredning, Skibsted Fjord og Agerø
 Nissum Bredning Den Store Danske
 Thyborøn-Agger Færgefart

Limfjorden
Fredede arealer i Danmark
Ramsarområder i Danmark
EU-habitatområder i Danmark
Bredninger i Danmark
Øsløs

Øsløs er en landsby i Han Herred med , beliggende i Øsløs Sogn 23 kilometer øst for Thisted og 17 kilometer vest for Fjerritslev. Landsbyen ligger i Region Nordjylland og hører til Thisted Kommune.

Om byen 
Øsløs ligger mellem Limfjorden i syd og naturområdet Vejlerne i nord og 2 kilometer øst for nabobyen Vesløs.

Kilder 

Byer i Thisted Kommune
Nordjysk Operakompagni

Det Nordjyske Operakompagni er et operaselskab, der har hjemme i Nordjylland. Kompagniet blev etableret i 1990 på initiativ af en række sangere og undervisere ved Nordjysk Musikkonservatorium. Første forestilling var Mozarts Così fan tutte på Hjørring Teater. I 2001, efter knap 10 år som sem-prof. forening, blev Det Nordjyske Operakompagni et egnsteater og Nigel Warrington blev ansat som kompagniets første fuldtid kunstnerisk leder/operachef. 
Det Nordjyske Operakompagni har samarbejde med Opera i Rebild. Kompagniet har ansvaret for den kunstneriske programlægning af operafesten.

Forestillinger 

2008/2009 Mozart: Teaterdirektøren, instruktion Troels Kold
2008 Vestad: Cappuccinosanger, instruktion Lotte Hermann
2007 Vestad: Cappuccinosanger, instruktion Lotte Hermann
2005 Pergolesi: La Serva Padrona, instruktion Lotte Hermann
2004 Pergolesi: La Serva Padrona, instruktion Lotte Hermann
 2003 Rossini: Figaro, Figaro!, instruktion Nigel Warrington
 2003 Argento: A Waterbird Talk, instruktion Nigel Warrington (med Aalborg Symfoniorkester)
2003 Mozart: Bortførelsen fra Seraillet, samproduktion med Århus Sommeropera, instruktion Nigel Warrington
2003 Weill: Fra Berlin til Broadway, instruktion Nigel Warrington
2002 Offenbach: Den forvandlede kat, instruktion Nigel Warrington
2002 Verdi: Macbeth, instruktion Nigel Warrington 
2001 Mozart: Bastien og Bastienne, instruktion Nigel Warrington
2001 Ilja Bergh: Manden som ikke ville være død, instruktion Nigel Warrington. Premiere på Aalborg Teater
2000 Mennotti: Tyven og Enken, instruktion Lotte Hermann
1999 Rung: Den trekantede Hat, instruktion Nigel Warrington
1998 Walton: Bjørnen, instruktion Lotte Hermann
1997 Humperdinck: Hans og Grete, instruktion Hans Rosenquist
1996 Pergolesi: La Serva Padrona, instruktion Lotte Hermann 
1995 Pergolesi: La Serva Padrona, instruktion Lotte Hermann
1994 Cimarosa: Det Hemmelige Ægteskab, instruktion Lotte Hermann. Premiere på Jomfru Ane Teatret august 1994
1992 Erik Bach: Bag Spejlet, instruktion Troels Kold 
1990 Mozart: Cosi fan Tutte, instruktion Troels Kold. Premiere på Hjørring Teater nov. 1990

Eksterne links 
 Egen hjemmeside 

Operakompagnier
Dean Winchester

Dean Winchester er en fiktiv karakter fra The CWs serie Supernatural. Dean Winchester bliver spillet af Jensen Ackles. Han jæger dæmoner, sjæle og andre overnaturlige væsner, sammen med sin bror, Sam.

Baggrund
Dean Winchester blev født den 24. januar 1979 af John og Mary Winchester. Han er parrets første fødte, og er senere hen blevet storebror til sin fire år yngre lillebror, Sam.

Dean kører i en sort firedørs Chevy Impala fra 1967 (givet til ham af sin far). Dean er bl.a. også fan af classic rockmusik og heavy metal. Han bærer altid en messing amulet, som han har fået af sin bror Sam, der hænger på en lang sort snor. I afsnittet "A Very Supernatural Christmas" bliver det afsløret, at halskæden er en gave fra Sam juleaften 1991. Amuletten var oprindeligt til deres far, John Winchester, men da det igen mislykkedes ham at komme hjem til jul, gav Sam gaven til Dean. Han sagde at "far løj over for mig, jeg synes du skal have den," og fordi Dean desperat havde prøvet at give ham en god jul, gav han den til ham i stedet. Udover amuletten har Dean altid en sølv ring på sin højre ringfinger. Han har også en lille sort tatovering øverst på hans venstre bryst, det er et beskyttende pantagram med stråler fra solen der omgiver den.

Det viser sig også at Dean er fan af Jack Nicholson, og muligvis også ser Oprah. Han plejer også at lave sjov ud af sine og Sams eventyr, og er kendt for at bruge grov humor og lave seksuelle hentydninger. Dean er skrækslagen for at flyve, og han påstår det er grunden til at han kører alle steder. Trods hans viden om livet efter døden, er han modstander af religion, og tror ikke fuldt ud på Gud. Han sætter sin familie og deres sikkerhed over alt, han vil sågar gå så langt at dræbe en dæmon og dens menneskelige vært, for at rede Sams liv. Han sælger bl.a. også sin sjæl for at redde Sams live.

Kilder 

Tv-seriefigurer
Bladeserver

Bladeserver er et serverchassis som indeholder flere bladeservere i samme chassis. Hver enkelt bladeserver er en selvstændig server, som han køre med sit eget operativsystem, og ofte bruges som en dedikeret server. Fordelen ved bladeservere frem for traditionelle servere er pladsforbrug, strømforbrug, oppetid og lettere administration. En anden meget benyttet måde at opnå samme fordele er ved hjælp af servervirtualisering.

Servere
Maria Rossing

Maria Rossing (født 30. november 1975) er en dansk skuespiller. Maria Rossing blev uddannet fra Statens Teaterskole i 2002 og blev herefter ansat på Det Kongelige Teater. Her har hun blandt andet medvirket i opsætninger af Kasimir og Karoline, En skærsommernatsdrøm, Figaros bryllup og Thor. Hun har også medvirket i opsætningenen af Kirsten Thorups Baby på Aalborg Teater i 2002 og Love på Aveny-T i 2005.

Maria Rossing har også medvirket i en række spillefilm: Ledsaget udgang og Daisy diamond (begge i 2007). Hun modtog i 2006 en Reumert for årets kvindelige hovedrolle for rollen som Grusche i Den kaukasiske kridtcirkel.

Filmografi

TV-serier

Referencer

Eksterne henvisninger 
 
 Profil  på Det kongelige Teater

Teaterskuespillere fra Danmark
Filmskuespillere fra Danmark
Reumertprisen for årets kvindelige hovedrolle
Reumertprisen for årets kvindelige birolle
Personer i Kraks Blå Bog
Henry Petersen

Henry Petersen henviser til flere artikler:

 Karl Nikolaj Henry Petersen (1849-1896) – uddanet arkæolog, aktiv museumsmand og skribent
 Henry Petersen (atlet) (1900-1949) – atlet og gymnast
Arnold Heise

Carl Arnold Leopold Heise (født 28. december 1837 i Birkerød, død 7. februar 1915 i København) var en dansk historiker og skolemand, søn af Carl Johan Heise.

Heise blev 1856 efter 3 års skolegang i Frederiksborg lærde Skole student her fra og tog 1862 filologisk-historisk embedseksamen. Efter en udenlandsrejse i 1863 ansattes han samme år som adjunkt ved Herlufsholm, forflyttedes 1868 i samme stilling til Viborg Katedralskole, kom 1882 som overlærer til Roskilde Katedralskole og vendte 1892 tilbage til Viborg som rektor. 1877 erhvervede han den filosofiske doktorgrad, 1884 blev han medlem af Det kongelige danske Selskab for Fædrelandets Historie.

Som historiker har Heise især syslet med Danmarks historie på reformationstiden, hvortil han havde et indgående kendskab. Til oplysning af denne tid har han udgivet en række afhandlinger i forskellige historiske tidsskrifter, til dels af betydeligt omfang, bl.a. Herredagen i Kjøbenhavn 1533; 1873, og Wolfgang v. Utenhof, 1877 begge i Historisk Tidsskrift, og herom handler også hans doktordisputats: Christiern II i Norge og hans Fængsling (1877). Det af Konrad Barner påbegyndte store værk: Familien Rosenkrantz' Historie fortsatte han med 2. bind (1882), omfattende 1. halvdel af det 16. århundrede, og slægten Rosenkrantz' historie i resten af samme århundrede skildrede han (1885-91) i Historisk Tidsskrift  og Personalhistorisk Tidsskrift .

Også andre perioder af Danmarks historie er han kommet ind på; han har f.eks. leveret bidrag til spørgsmålet om det ældste København . 1879 udgav han Diplomatarium Vibergense som indeholder dokumenter vedkommende Viborg By og Stift fra tiden 1200-1559 og 1890-91 en oversættelse af Skibbykrøniken. I alle sine arbejder viser Heise sig som en grundig og selvstændig forsker, og han har vidst at drage mange nye synspunkter frem.

5. august 1868 ægtede han Kaia Marie Ottilia Dichman (født 30. april 1837, datter af hans morbroder rektor Gustav Adolph Dichman. I 1894 blev han Ridder af Dannebrog og 1908 Dannebrogsmand. Han er begravet på Birkerød Kirkegård.

På Viborg Katedralskole var den senere forfatter Johannes V. Jensen en af hans elever.
Heises forskningsemne, Christian 2., er netop fokus for Johannes V. Jensens bog Kongens Fald fra 1900/1901.

Kilder 
 
 
 F.E. Hundrup, Philolog.-hist. Candidater, 2. udg., S. 72 f. 
 Universitetsprogram til Reformationsfesten 1877.

Fodnoter

Eksterne henvisninger 

Historikere fra Danmark
Skolefolk fra Danmark
Genealoger fra Danmark
Faglitterære forfattere fra Danmark
Dansksprogede forfattere fra Danmark
Danskere i 1800-tallet
Danskere i 1900-tallet
Personer fra Birkerød
Riddere af Dannebrog
Artikler fra 1. udgave af Dansk biografisk leksikon
Rektorer for Viborg Katedralskole
Børringesøen

Børringesøen (svensk Börringesjön) er en sø i det sydlige Skåne i kommunerne Svedala og Trelleborg. Søen har et areal på 295 hektar og ligger 49 meter over havet. Den har blandt andet tilløb fra Fjällfotasjön og Havgårdssjön. Ved søen ligger Børringe Kloster og Lindholm Slot med Dronning Margrethe Vold.

Søer i Skåne
Valsgård

Valsgård er en mindre by i det sydlige Himmerland med  indbyggere. Valsgård er beliggende seks kilometer nordøst for Hobro, og 18 kilometer vest for Hadsund.

Byen ligger i Region Nordjylland og hører til Mariagerfjord Kommune. Valsgård er beliggende i Valsgaard Sogn.

Kilder 

Byer i Mariagerfjord Kommune
Michael Collins (astronaut)

Michael Collins (født 31. oktober 1930 i Rom, Italien, død 28. april 2021) var en irsk-amerikansk astronaut og testpilot. Han blev udvalgt blandt den tredje gruppe på fjorten astronauter i 1963, og fløj to gange i rummet. Hans første rumflyvning var som andenpilot på Gemini 10 i juli 1966, hvor han og John Young udførte rendezvouser med to forskellige Agena-målfartøjer og Collins udførte to rumvandringer. Hans anden rumflyvning var med Apollo 11 i juli 1969, hvor han fungerede som kommandomodulpilot. Mens han var i kredsløb om Månen udførte Neil Armstrong og Buzz Aldrin den første bemandede månelanding. Han var den ene af kun 24 mennesker, der har fløjet til månen.

Den 28. april 2021 meddelte familien, at Collins var død efter længere tids sygdom.

Referencer

Kilder 
 
 
 Butler, Carol L. (1998). NASA Johnson Space Center Oral History Project Biographical Data Sheet (PDF). Retrieved February 14, 2006.

Eksterne henvisninger 

 Official NASA biography
 Statement From Apollo 11 Astronaut Michael Collins , NASA Public Release no. 09-164. Collins's statement on the 40th anniversary of the Apollo 11 mission, July 9, 2009

Astronauter fra USA
Præmie

En præmie eller en pris er en genstand, som gives til personer, for at vise at deres arbejde bliver anerkendt. En præmie kan bl.a. være et diplom, en orden og et trofæ. I filmindustrien bruger man bl.a. de Gyldne Palmer og Oscars. Af videnskabspræmier kan bl.a. Nobel-prisen nævnes.

Se også 
 Medalje

Hædersbevisninger
Run Run Shaw

Sir Run Run Shaw (født 19. november 1907, død 7. januar 2014) var en mediemagnat indenfor underholdingsbranchen fra Hongkong, Kina. 

Han grundlagde det berømte Shaw Brothers Studio, der var et af de største filmproduktion-studier i verden samt Television Broadcasts Limited, der er det dominerende tv-selskab i Hong Kong.

Run Run Shaw blev født i Ningbo, Zhejiang, Kina og fik sin uddannelse i USA. 

Run var den yngste af seks sønner af tekstil købmand Shaw Yuh Hsuen, (1867 – 1920), fra Shanghai.

I 1927 han som 19-årig til Singapore, hvor han hjalp sin storebror med dennes forretninger, herunder filmdistribution. Sammen med sine brødre grundlade han et firma, der distribuerede film og drev biografer i Singapore og Malaysia. I 1934 flyttede han hovedkontoret til Hong Kong. Firmaet var dog fortsat aktivt i hele regionen, hvor brødrene på et tidspunkt drev 139 biografer og producerede film, ligesom de øgså drev flere forlystelsesparker. Run Run Shaw hae selv instrueret enkelte spillefilm i perioden. Ved Japans invasion af Malaysia i 1941 mistede firmaet og Run Run Shaw de fleste af aktiverne i regionen.

Efter afslutningen af krigen flyttet Run Run Shaw i 1957 til Hong Kong, hvor han i 1958 grundlagde filmstudiet Shaw Brothers, der etablerede faste studier som i Hollywood. Shaw Brothers blev i 1960'erne Asiens største producent af spillefilm. Shaw Brothers producerede bl.a. en række Kung Fu-film i 1960'erne og 1970'erne. Efter at have afvist skuespilleren Bruce Lee neddroslede Run Run Shaw interesserne i filmindustrien og koncentrerede sig i stedet om tv-produktion. Der blev dog fortsat produceret film i Shaw Brothers op gennem 1980'erne.

Run Run Shaw etablerede i 1967 Television Broadcasts Limited, der blev Hong Kongs største tv-station. Selskabet fik sendetilladelser i en lang række lande, herunder USA, Canada og Taiwan. Run Run Shaw sad som bestyrelsesformand i Television Broadcasts Limited indtil december 2011, da han var 104 år gammel. 

Asteoriden 2899 Runrun Shaw er opkaldt efter Sir Run Run Shaw.

Eksterne links 

 Nekrolog i politiken.dk 

Personer fra Hongkong
Hundredårige
Erhvervsfolk fra Kina
Kinesere i 1900-tallet
Kinesere i 2000-tallet
Kriminalforsorgen i Frihed

Kriminalforsorgen i Frihed (KIF) er et kontrol- og støtteorgan for løsladte lovovertrædere. 

KIF er en afdeling under kriminalforsorgen, som år 2009 omfatter 18 afdelinger.

Formål 
Formålet med KIFs afdelinger er tilsyn med lovovertrædere, udarbejde personundersøgelser , af lovovertrædere, til brug for retten samt deltage i kriminalpræventivt arbejde af mere generel karakter.

Tilsyn 
Tilsyn kan enten fastsættes af domstolene i forbindelse med betingede domme eller administrativt i forbindelse med prøveløsladelser og betingede benådninger. Normal tidsperiode er ét til to år, men kan for psykisk syge lovovertrædere fastsættes til en tid på maximalt fem år.

Særvilkår 
Særvilkår altid rette sig mod specifikke forhold hos tilsynsklienterne, der har sammenhæng med den lovovertrædelse, som de har begået. Disse vilkår kan være specielt rettet mod alkoholikere, narkomaner eller psykiske syg, der kan bliver stillet over for et krav om at gå i behandling for et alkohol- eller narkotikamisbrug eller et vilkår om ambulant psykiatrisk behandling.

Samfundstjeneste 
Samfundstjeneste kan være et alternativ til en fængselsstraf. Cirka 4.000 lovovertrædere idømmes hvert år en betinget dom med vilkår om samfundstjeneste, og nogle bliver løsladt tidligere fra en fængselsstraf, mod at de i stedet udfører samfundstjeneste. 
Samfundstjeneste betyder at den dømte kan blive boende hjemme, passe sit sædvanlige arbejde og få lejlighed til at betale lidt tilbage til samfundet på en positiv måde. Samfundstjeneste fastholder på den måde de dømte i fællesskabet i stedet for at udelukke dem fra det.

Personundersøgelse 
Ved anmodning beder anklagemyndigheden kriminalforsorgens afdelinger om at udarbejde personundersøgelser vedrørende den sigtede.
Undersøgelsen kan blandt andet være en beskrivelse af den sigtedes familiemæssige baggrund, uddannelses- og beskæftigelsesmæssige forhold, økonomiske forhold, eventuelle misbrugsproblemer, fysiske og psykiske helbredstilstand samt fritidsbeskæftigelse og omgangskreds.

Arresthusarbejde 
Medarbejderne i KIF har det overordnede ansvar for forsorgsarbejdet i landets arresthuse.

Alternativ afsoning 
Dømte der har et særligt behandlingsbehov kan afsone deres dom på et hospital eller en egnet institution. Er den dømte under 18 år gælder den særlige regel, at de som hovedregel skal anbringes i behandlingsinstitution eller lignende.

Kriminalpræventivt arbejde 
Medarbejderne i KIF deltager også i det lokale kriminalitetsforebyggende arbejde.
 
Dette sker dels gennem det lokale SSP og SSP+-samarbejde og dels ved foredrag og undervisning i skoler, foreninger med videre.

Behandling 
Siden begyndelsen af 1990erne er der gradvist indført en række behandlingstilbud i Kriminalforsorgens institutioner.

Elektronisk fodlænke 
I 2005 blev der indført en ny afsoningsform i Danmark. I daglig tale kaldes den elektronisk fodlænke. Ordningen betyder, at visse dømte kan afsone deres straf i hjemmet under intensiv overvågning og kontrol.

Ekstern henvisning og kilde 
 Kriminalforsorgens hjemmeside

Frihed
Retsvæsen
Danske myndigheder
Wir sind Helden

Wir sind Helden (på dansk Vi er helte) var en tysk indierock-gruppe fra Berlin. Bandet blev dannet i 2000 og tilhører den nye tyske rockebølge. De synger hovedsageligt på tysk, men også lidt på på engelsk, fransk og japansk. Bandet består af Judith Holofernes (sang og guitar), Jean-Michel Tourette (guitar og keyboard), Pola Roy (trommer) og Mark Tavassol (bass). Kunstnernavnet Holofernes stammer fra det gammeltestamentlige apokryfe skrift Judits Bog. Efter successen med deres første konsumkritiske album Die Reklamation (se Konsumerisme) fulgte 2005 Von hier an blind og i 2007 Soundso.

Efter deres fjerde album Bring mich nach Hause i 2010 og en opsamlingsalbum Tausend wirre Worte i 2011 blev bandet opløst "på ubestemt tid" i april 2012.

Wir sind Helden optrådte på Live 8-koncerten i Berlin i 2005. I 2006 optrådte gruppen i København og på Roskilde Festival.

Albums 
 Die Reklamation (2003)
 Von hier an blind (2005)
 Soundso (2007)
 Bring mich nach Hause (2010)
 Tausend wirre Worte (2011; opsamlingsalbum)

Singler 
 Guten Tag (2003)
 Müssen nur wollen (2003)
 Aurélie (2003)
 Denkmal (2004)
 Gekommen um zu bleiben (2005)
 Nur ein Wort (2005)
 Von hier an blind (2005)
 Wenn es passiert (2006)
 Endlich ein Grund zur Panik (2007)
 Soundso (2007)
 Kaputt (2007)
 Die Konkurrenz (2008)
 Alles (2010)
 Bring mich nach Hause (2010)
 Alles auf Anfang (2011)
 Die Ballade von Wolfgang und Brigitte (2011)

Eksterne links 

Musikgruppens hjemmeside
Danmarks Radio Musikleksikon

Rockgrupper fra Tyskland